ახლო კოსმოსისა და მზე-დედამიწის კავშირების შესახებ – ილიაუნის სამეცნიერო პიკნიკზე
2022-10-01 15:30 (Asia/Dubai)
1-ელ ოქტომბერს, 15:30-16:00 საათამდე, ილიაუნის სამეცნიერო პიკნიკზე უფროსკლასელებს უმასპინძლებს ილიაუნის ასოცირებული პროფესორი მაია თოდუა, რომელიც მათ კოსმოსში მიმდინარე მოვლენის – კოსმოსური ამინდის შესახებ მოუყვება.
ახლო კოსმოსი დიდ გავლენას ახდენს დედამიწასა და მის ატმოსფეროზე. დღეს კაცობრიობის ცხოვრება წარმოუდგენელია კომუნიკაციების, სანავიგაციო სისტემების, დედამიწის თანამგზავრების გარეშე. მათი ფუნქციონირება კი დამოკიდებულია მზესა და ახლო კოსმოსში მიმდინარე მოვლენებზე, რომლებიც ასევე მოქმედებენ ატმოსფერო-იონოსფეროზე, რასაც კოსმოსურ ამინდს უწოდებენ. კოსმოსური ამინდი ძალზე ცვალებადია, ამიტომ მნიშვნელოვანია მისი შესწავლა. ილიას სახელმწიფო უნივერსიტეტში მიმდინარეობს სამეცნიერო კვლევები ამ დარგში. ილიაუნი ერთადერთი უნივერსიტეტია საქართველოში, რომელშიც ამ მიმართულების სასწავლო პროგრამები არსებობს.
დრო: 1 ოქტომბერი, 15:30-16:00 საათი
სამუშაო ენა: ქართული
ადგილმდებარეობა: ალექსანდრე ქართველის სამკითხველო დარბაზი, ქაქუცა ჩოლოყაშვილის გამზირი #3-5, ილიაუნის ტექნოლოგიების კორპუსი, T402
2022 წელი

1-2 ოქტომბერს გაიმართება DevOps Con Tbilisi 2022 ტექნოლოგიური კონფერენცია
2022-10-01 15:25
1-2 ოქტომბერს DevOps Con Tbilisi 2022 ტექნოლოგიურ კონფერენცია გაიმართება, რომლის მთავარი აკადემიური პარტნიორია ილიას სახელმწიფო უნივერსიტეტი. DevOps Georgia-ს გუნდი მესამედ მართავს ამ ღონისძიებას. წელს მისი გენერალური სპონსორები არიან საქართველოს ბანკი და კომპანია Data Art.
რა არის DevOps?
DevOps IT პროექტების მართვისა და საბოლოო პროდუქტის ავტომატიზებულ მიწოდებაზე გათვლილი ტექნოლოგიებისა და მიდგომების ერთობლიობაა, რომელიც დეველოპერებს საშუალებას აძლევს, სწრაფად შექმნან და დახვეწონ სხვადასხვა აპლიკაცია. სწორედ DevOps ტექნოლოგიები აჩქარებს ყოველდღიურად ახალი პროგრამული უზრუნველყოფის შექმნას და უკვე არსებულს ხვეწს და ახალი ფუნქციონალით ამდიდრებს.
რას გვთავაზობს DevOps Con Tbilisi 2022?
კონფერენცია ქმნის ერთიან პლატფორმას, რომელზეც IT სფეროს სპეციალისტებს ეძლევათ საუბრისა და DevOps, IaC თუ SecOps მიმართულებით პრაქტიკული თუ თეორიული გამოცდილების სტუმრებისთვის გაზიარების საშუალება.
DevOps Con Tbilisi 2022 აერთიანებს პროგრამული უზრუნველყოფის ინჟინრებს, არქიტექტორებს, ტესტერებს, სისტემურ და ქსელის ადმინისტრატორებს, ინფრასტრუქტურის მმართველებს, სისტემურ ინტეგრატორებს, კიბერ-უსაფრთხოების ოფიცრებს და, ზოგადად, ტექნოლოგიური სამყაროს წარმომადგენლებს, რომლებიც პროგრამულ პროდუქტებს ქმნიან, ნერგავენ და უზრუნველყოფენ შესაბამისი ინფრასტრუქტურის მდგრადობას.
კონფერენციის ძირითადი თემებია: მიკროსერვისები, პროგრამული უზრუნველყოფის ავტომატური დანერგვის პროცესების გამართვა, მონიტორინგი და ანალიტიკა, ღრუბლოვანი და ლოკალური ინფრასტრუქტურის მართვა, როგორც კოდის, DevOps დიდი მონაცემების სისტემებისთვის, QA Automation და სხვა აქტუალური ტექნოლოგიური საკითხები.
2022 წლის კონფერენციის ძირითადი მიზანია უკრაინელი ხალხისა და IT სფეროს პროფესიონალთა მხარდაჭერა მიმდინარე კონფლიქტში.
კონფერენციაში მონაწილეობას მიიღებს უკრაინის ციფრული ტრანსფორმაციების სამინისტრო.
კონფერენციაში მონაწილეობას მიიღებს უკრაინის ციფრული ტრანსფორმაციების სამინისტროს და პრეზიდენტ ზელენსკის მიერ წამოწყებული ფონდების მოზიდვის პლატფორმა UNITED24
წარმომადგენლები:

ევგენი გორბაჩოვი – პროდუქტის მთავარი ოფიცერი, DIIA, უკრაინის ციფრული ტრანსფორმაციის სამინისტრო
იაროსლავა გრესი – პლატფორმის კოორდინატორი, U24

რა არის საჭირო კონფერენციაზე დასასწრებად?
DevOps Con Tbilisi 2022-ზე დასწრება თავისუფალია და მასზე მოსახვედრად საჭიროა მარტივი სარეგისტრაციო ფორმის შევსება. სარეგისტრაციო ფორმა შეგიძლიათ იხილოთ კონფერენციის ვებგვერდზე.
DevOps Con Tbilisi 2022 ტექნოლოგიურ კონფერენციას უმასპინძლებს Amazon Web Services აკადემიური პარტნიორი ილიას სახელმწიფო უნივერსიტეტი
დამატებითი ინფორმაციისთვის:
DevOps Con Tbilisi 2022-თან დაკავშირებული დეტალური ინფორმაცია, მათ შორის კონფერენციის პროგრამა და ინფორმაცია მომხსენებლების შესახებ შეგიძლიათ იხილოთ ვებგვერდზე — https://devopscontbilisi.eu/
2022 წელი

ასტრონომიისა და ასტროფიზიკის შესახებ – ილიაუნის სამეცნიერო პიკნიკზე
2022-10-01 15:00
1-ელ ოქტომბერს, 15:00-15:30 საათამდე, ილიაუნის სამეცნიერო პიკნიკზე ბავშვებს უმასპინძლებს ასტრონომი, პროფესორი გია ჯავახიშვილი, რომელიც უამბობს ამბებს ასტრონომიასა და ასტროფიზიკაზე:

ასტრონომიისა და ასტროფიზიკის მოკლე ისტორიას;
როგორ ზომავენ კოსმოსურ მანძილებს;
ზოგიერთი სახიფათო კოსმოსური მოვლენის შესახებ;
ციური სხეულების ევოლუციის, საინტერესო ციური ობიექტებისა და მათზე დაკვირვების შესახებ;
ჯეიმს ვების კოსმოსურ ტელესკოპზე და რით სჯობია ის ჰაბლის ტელესკოპს.

დრო: 1 ოქტომბერი, 15:00-15:30 საათი
სამუშაო ენა: ქართული
ადგილმდებარეობა: ალექსანდრე ქართველის სამკითხველო დარბაზი, ქაქუცა ჩოლოყაშვილის გამზირი #3-5, ილიაუნის ტექნოლოგიების კორპუსი, T402
2022 წელი

სანდრო ასათიანის წიგნის სახელოსნო ილიაუნის სამეცნიერო პიკნიკზე
2022-10-01 13:30
1-ელ ოქტომბერს, 13:30-15:00 საათამდე, ილიაუნის სამეცნიერო პიკნიკზე სანდრო ასათიანის წიგნის სახელოსნო უმასპინძლებს 5-9 წლის ბავშვებს. პატარებს შეუძლიათ გაეცნონ „სანდროს წიგნებს“.
შეხვედრაზე ილიაუნის კიბერლაბორატორია უნილაბის დირექტორი, პროფესორი სანდრო ასათიანი ბავშვებს წაუკითხავს საკუთარ წიგნებს და მათთან გაიმართება დისკუსია. პატარებს დაურიგებენ გასაფერადებლებს, რომლებზეც გამოსახული იქნებიან წიგნის ის გმირები, რომლებსაც ავტორთან შეხვედრაზე გაიცნობენ.
დრო: 1 ოქტომბერი, 13:30-15:00 საათი
სამუშაო ენა: ქართული
ადგილმდებარეობა: ქ. ჩოლოყაშვილის გამზ. N3/5, ილიას სახელმწიფო უნივერსიტეტის ალექსანდრე ქართველის სამკითხველო დარბაზი, T402
2022 წელი

NASA-ს მარშალის ცენტრის ასტრობიოლოგის, რიჩარდ ჰუვერის საჯარო ლექცია
2022-09-28 12:00
28 სექტემბერს, 12:00 საათზე, გაიმართება ცნობილი ამერიკელი ასტროფიზიკოსისა და ასტრობიოლოგის, პროფესორ რიჩარდ ჰუვერის (NASA) საჯარო ლექცია „ასტრობიოლოგია: მიკროფოსილების კვლევა მეტეორიტებში“.
პროფესორი ჰუვერი იკვლევს მეტეორიტების ნივთიერებას, პლანეტების ყინულოვან თანამგზავრებს, კომეტებს და სხვა ციურ სხეულებს ასტრობიოლოგიის ინტერესთა ფარგლებში.
პროფესორი ჰუვერი 15 გამოგონების ავტორია. მის მიერ შექმნილი ოპტიკური ინსტრუმენტები და სისტემები დღემდე გამოიყენება კოსმოსურ მისიებში. არის მრავალი სამეცნიერო წიგნისა და სტატიის ავტორი.
პროფესორი ჰუვერი ამჟამად სამუშაო ვიზიტით იმყოფება ილიას სახელმწიფო უნივერსიტეტის პროფესორთან, ირაკლი სიმონიასთან.
დრო: 28 სექტემბერი, 12:00 საათი
ადგილმდებარეობა: T 102 აუდიტორია, ილიას სახელმწიფო უნივერსიტეტის ტექნოლოგიების კორპუსი (ქ. ჩოლოყაშვილის გამზ. N3/5)
სამუშაო ენა: ინგლისური
დასწრება თავისუფალია.
2022 წელი

კონფერენცია „COVID-19 პანდემიისას წინა ხაზზე მომუშავე პირთა ფსიქოსოციალური საჭიროებანი“
2022-09-26 10:00
26 სექტემბერს, 10:00 საათზე, ილიას სახელმწიფო უნივერსიტეტში გაიმართება პროექტის „ცოდნისა და პარტნიორობის გაძლიერება დამხმარე პერსონალის ფსიქიკური ჯანმრთელობისა და ფსიქოსოციალური მხარდაჭერის შესახებ პანდემიის პირობებში“ (IPP) შემაჯამებელი კონფერენცია „COVID-19 პანდემიისას წინა ხაზზე მომუშავე პირთა ფსიქოსოციალური საჭიროებანი“.
კონფერენციაზე წარმოდგენილი იქნება როგორც საერთაშორისო, ისე ადგილობრივი გამოცდილება – პროექტის გუნდის, საქართველოს წითელი ჯვრის საზოგადოების ფსიქიკური ჯანმრთელობისა და ფსიქოსოციალური დახმარების საკოორდინაციო პლატფორმის წევრი სამთავრობო თუ არასამთავრობო ორგანიზაციების წარმომადგენლების, თავად მორეაგირეთა და ილიას სახელმწიფო უნივერსიტეტის მხრიდან.
პროექტი განხორციელდა საქართველოს წითელი ჯვრის, სომხეთის წითელი ჯვრისა და ავსტრიის წითელი ჯვრის ჩართულობით, ილიას სახელმწიფო უნივერსიტეტსა და ინსბრუკის უნივერსიტეტთან პარტნიორობით.
პროექტს ფინანსური მხარდამჭერი იყო ევროკავშირის სამოქალაქო დაცვის მექანიზმი (ECHO) და ავსტრიის განვითარების თანამშრომლობა (ADA).
პროექტის შესახებ სრული ინფორმაცია იხილეთ ბმულზე: Who Cares (whocares-pss.info)

განრიგი

10:00-10:30 მისალმება/გახსნა

I პანელი

10:30-11:00 IPP პროექტის წარდგენა
11:00-11:30 პარტნიორებთან ერთად ჩატარებული კვლევის შედეგები
11:30-12:00 პანდემიის წინა ხაზზე მომუშავე ადამიანთა ყოველდღიურობა და გამოცდილება – საქართველოში ჩატარებული კვლევის შედეგები

ყავის შესვენება

12:00-12:30

II პანელი

12:30-13:00 ხმები ველიდან
13:00-13:30 სტუდენტთა ხმები

ყავის შესვენება

13:30 – 14:30

III პანელი

14:30-16:30 პარტნიორების პერსპექტივა: „Covid-19 პანდემიის ფარგლებში წინა ხაზზე მომუშავე მორეაგირეთა ფსიქოსოციალური საჭიროებანი და რეკომენდაციები“

კონფერენციაზე დასასწრებად საჭიროა წინასწარი რეგისტრაცია.
რეგისტრაციისთვის მიჰყევით ბმულს: https://bit.ly/3xE6IlQ
რეგისტრაციის ბოლო ვადა: 23 სექტემბერი, 17:00 საათი
სამუშაო ენები: ქართული, ინგლისური (უზრუნველყოფილი იქნება სინქრონული თარგმანი ინგლისურ ენაზე)
დრო: 26 სექტემბერი, 10:00 – 16:30 საათი
რეგისტრაციისას მითითებულ საკონტაქტო მისამართზე გამოგეგზავნებათ ღონისძიებაზე დასასწრებად საჭირო ინფორმაცია.
2022

პირველკურსელების მიღების ცერემონია – WELCOME PARTY 2022
2022-09-24 19:00
ილიას სახელმწიფო უნივერსიტეტის პირველკურსელების მიღების ცერემონია 24 სექტემბერს, 19:00 საათზე, ილიას სახელმწიფო უნივერსიტეტის E კორპუსის შიდა ეზოში გაიმართება.
ღონისძიებას გახსნის და ახალწვეულებს ცხოვრების ახალი ეტაპის დაწყებას ილიას სახელმწიფო უნივერსიტეტის რექტორი, პროფესორი ნინო დობორჯგინიძე მიულოცავს.
ტრადიციულად, ღონისძიების მთავარ სცენაზე წელსაც დავაჯილდოებთ ერთიან ეროვნულ გამოცდებსა და ილიას სახელმწიფო უნივერსიტეტის კონკურსებში წარმატებულ პირველკურსელებს.
დაჯილდოების შემდეგ Bedford Falls-ის ლაივი გაიმართება.
გილოცავთ სასწავლო წლის დაწყებას და გელოდებით!
დრო: 24 სექტემბერი, 19:00 საათი
ადგილმდებარეობა: ილიას სახელმწიფო უნივერსიტეტის E კორპუსის შიდა ეზო, ქ. ჩოლოყაშვილის ქ. N3/5
დასწრება თავისუფალია.
2022 წელი

პროექტის „მოსწავლეთა ეროვნული კონფერენცია ვიზუალურ პროგრამირებაში“ მონაწილეთა შესარჩევი კონკურსი
2022-09-08 18:09
ილიას სახელმწიფო უნივერსიტეტი ილიაუნის კიბერლაბორატორია უნილაბსა და კომპიუტერული ტექნოლოგიების სასკოლო ლაბორატორია „ექსპლორიუმთან“ ერთად აცხადებს პროექტის „მოსწავლეთა კონფერენცია“ მონაწილეების შესარჩევ კონკურსს.
კონფერენციაზე მოსწავლეებმა პედაგოგების დახმარებით უნდა წარადგინონ ციფრული პროექტი: სხვადასხვა სირთულის თამაში, ანიმაცია ან ჭკვიანი აპლიკაცია, შექმნილი ვიზუალური პროგრამირების ერთ-ერთ გარემოში, SCRATCH-ში.
პროექტი განკუთვნილია IV-VII კლასების მოსწავლეებისთვის, რომლებმაც საგნის „კომპიუტერული ტექნოლოგიები“ ფარგლებში ან არაფორმალური განათლების ცენტრების დახმარებით შეისწავლეს პროგრამა Scratch-ი და შექმნეს პროექტი.
შერჩეული კონკურსანტები მონაწილეობას მიიღებენ მოსწავლეთა კონფერენციაში. თითოეული მათგანი, ისევე როგორც პედაგოგები, რომლებიც მონაწილეებს რეგისტრაციის პროცესში დაეხმარნენ, დასაჩუქრდებიან ბრენდირებული ნივთებით.
მოსწავლეთა კონფერენცია გაიმართება 23-24 სექტემბერს. პირველი დღე იქნება სრულად დისტანციური, შესაბამისად რეგიონში მცხოვრებ მოსწავლეებს შეუფერხებლად შეეძლებათ პროექტში მონაწილეობა, მეორე დღე კი ილიაუნის სამეცნიერო პიკნიკის ფარგლებში გაიმართება.

ვის შეუძლია პროექტში მონაწილეობა?
IV-VII კლასების მოსწავლეებს, რომლებმაც საგნის ,,კომპიუტერული ტექნოლოგიები“ ფარგლებში ან არაფორმალური განათლების ცენტრების დახმარებით შეისწავლეს პროგრამა Scratch.
პროექტში მონაწილეობისთვის აუცილებელია ვიზუალური პროგრამირების ყველაზე გავრცელებულ გარემოში, SCRATCH-ში, გქონდეთ შექმნილი ციფრული პროექტი: კომპიუტერული თამაში, ინტერაქციული ანიმაცია ან ჭკვიანი აპლიკაცია.

როგორ მივიღო მონაწილეობა პროექტში?
პროექტში მონაწილეობისთვის საჭიროა 2022 წლის 18 სექტემბრის ჩათვლით შეავსოთ სააპლიკაციო ფორმა და ფორმაში მოცემული სატესტო დავალება – ვიდეო ატვირთოთ, რომელშიც მონაწილემ უნდა წარადგინოს საკუთარი თავი და თავისი ციფრული პროექტი.

სააპლიკაციო ფორმა
სარეგისტრაციოდ შეავსე შემდეგი სააპლიკაციო ფორმა: https://bit.ly/3RtkL5v

რატომ უნდა მივიღო მონაწილეობა პროექტში?
მონაწილეობის დადებითი მხარეები:

პროექტში მიღებული გამოცდილებით ბავშვებს უვითარდებათ საპრეზენტაციო უნარები;
პროექტი წაახალისებს თითოეულ მოსწავლეს, გულმოდგინედ მოუსმინონ სკოლაში საგანს „კომპიუტერული ტექნოლოგიები“ და ვიზუალური პროგრამირების შესწავლით განივითარონ ლოგიკა, შემოქმედებითობა, წარმოსახვა და პროექტებზე მუშაობის უნარი;
მოსწავლეები წახალისდებიან, რომ დაეუფლონ თანამედროვე პროფესიას – პროგრამირებას.

მოსწავლეთა კონფერენციის შესახებ
2021-2022 სასწავლო წელს ეროვნულ სასწავლო გეგმას დაემატა ვიზუალური პროგრამირების კომპონენტი. მიუხედავად მცირე დროისა, როგორც „ექსპლორიუმის“ მოსწავლეებმა, ასევე საქართველოს საჯარო და კერძო სკოლების მოსწავლეებმა ბევრი საინტერესო და მნიშვნელოვანი პროექტი შექმნეს.
პროექტი „მოსწავლეთა კონფერენცია“ ილიას სახელმწიფო უნივერსიტეტის, ილიაუნის კიბერლაბორატორია უნილაბისა და კომპიუტერული ტექნოლოგიების სასკოლო ლაბორატორია „ექსპლორიუმის“ ერთობლივი ინიციატივით ეროვნული მასშტაბით ხორციელდება. პროექტი ინოვაციურია და მიზნად ისახავს ტექნოლოგიური სფეროს ყველაზე მოთხოვნადი პროფესიით, პროგრამირებით, დაინტერესებული მოსწავლეების განვითარების ხელშეწყობასა და წახალისებას.
2022 წელი

Impact Hub Tbilisi-ს სტარტაპ პრე-აქსელერატორი
2022-09-08 16:21
Impact Hub Tbilisi-ს სტარტაპ პრეაქსელერატორი განახლებული ფორმატით იწყება. 12-კვირიანი პროგრამა მიზნად ისახავს ადრეულ ეტაპზე მყოფი ტექნოლოგიური სტარტაპების განვითარებას და მათთვის ინვესტიციის მოზიდვის შესაძლებლობის გაზრდას.
მონაწილეობის მიღება შეუძლიათ ადრეულ საფეხურზე მყოფ სტარტაპებს, რომლებიც ქმნიან ან ეფუძნებიან ტექნოლოგიებს და მზად აქვთ პირველადი პროტოტიპი (MVP) ან ჩამოყალიბებული სამოქმედო გეგმა მის შესაქმელად.
პრეაქსელერაციის პროგრამაზე განაცხადების მიღება დაწყებულია და გაგრძელდება 18 სექტემბრის ჩათვლით. განაცხადის შესავსებად გადადით ბმულზე: https://bit.ly/3QIcWbT.
13 სექტემბერს, 16:00 საათზე, ონლაინ გაიმართება საინფორმაციო შეხვედრა, რომელზეც დაინტერესებულ პირებს ექნებათ შესაძლებლობა გაიგონ დეტალები პროგრამის შესახებ, გაიცნონ ორგანიზატორები და დასვან პროგრამასთან დაკავშირებული ნებისმიერი შეკითხვა: https://fb.me/e/24U4GOSlL
პრეაქსელერატორი ჩატარდება ჰიბრიდულ ფორმატში (ონლაინ და ოფლაინშეხვედრები), გაგრძელდება 12 კვირა (ოქტომბერი-დეკემბერი 2022) და შედგება შემდეგი ძირითადი კომპონენტებისგან:

3 ინტენსიური ბუტკემპი (2 ქალაქგარეთ, 1 თბილისში);
ინდივიდუალური შეხვედრები მენტორთან (კვირაში 1 დღე, 1 საათი);
ნეთვორქინგი – P2P შეხვედრები, გამოცდილების გაზიარება, მოწვეული სპიკერები, Stand-up-ები;
იმფაქთჰაბის საერთო სამუშაო სივრცით სარგებლობა (მოთხოვნის შესაბამისად);
დემო დღე – მონაწილე სტარტაპები წარდგებიან ინვესტორების წინაშე და საშუალება ექნებათ მოიპოვონ ინვესტიცია სტარტაპის განვითარების და გაფართოების მიზნით.

პროგრამის შესახებ მეტი ინფორმაცია იხილეთ აქ: https://preacceleration.com
2022 წელი

ჰიბრიდული კონფერენცია 2022 – კვლევიდან პრაქტიკამდე
2022-07-27 15:31
27-29 ივლისს ილიას სახელმწიფო უნივერსიტეტი უმასპინძლებს საუნივერსიტეტო სწავლების გაუმჯობესების (IUT) პროგრამის მიერ ორგანიზებულ 48-ე ყოველწლიურ საერთაშორისო კონფერენციას „კვლევიდან პრაქტიკამდე“.
კონფერენციაზე მსოფლიოს წამყვანი უნივერსიტეტების მკვლევრები პროფესიული დიალოგის ფორმით ისაუბრებენ შემდეგ საკითხებზე: როგორ გავაუმჯობესოთ სასწავლო პრაქტიკა კვლევის შედეგებზე დაყრდნობით? როგორ ჩავრთოთ სტუდენტები საკუთარი სწავლის პროცესის გაუმჯობესების პროცესში? როგორ შეგვიძლია უკეთ დავეხმაროთ სტუდენტებს ძლიერი და გასაუმჯობესებელი მხარეების იდენტიფიცირებასა და სირთულეებთან გამკლავებაში და სხვ.
კონფერენცია გაიმართება ჰიბრიდულ რეჟიმში.
კონფერენციაზე ვირტუალურად დასწრების მსურველებს ჯერ კიდევ შეუძლიათ გაიარონ რეგისტრაცია ბმულზე: https://bit.ly/3znFrWp
კონფერენციის სრული განრიგი შეგიძლიათ იხილოთ ვებგვერდზე: iutconference.com
2022 წელი

ილიაუნის ბაკალავრებისა და მაგისტრების გამოსაშვები ცერემონია 2022
2022-07-24 20:00
24 ივლისს, 20:00 საათზე, გიწვევთ ილიას სახელმწიფო უნივერსიტეტის 2022 წლის კურსდამთავრებულების გამოსაშვებ ცერემონიაზე.
ლისზე ძლიერი ქარის გამო ჩვენი გეგმები და კურსდამთავრებულთა გამოსაშვები ცერემონიის ადგილმდებარეობა შეიცვალა.
ცერემონია ჩატარდება 24 ივლისს, შეცვლილი ადგილმდებარეობით:

20:00 საათზე გელოდებით ილიას სახელმწიფო უნივერსიტეტის E კორპუსის შიდა ეზოში (ქ.ჩოლოყაშვილის 3/5, ვაკის პარკის მოპირდაპირედ), სადაც გაიმართება ღონისძიების ოფიციალური ნაწილი.

ღონისძიებას გახსნის და სტუდენტებს უნივერსიტეტის დასრულებასა და ცხოვრების ახალი ეტაპის დაწყებას მიულოცავს ილიას სახელმწიფო უნივერსიტეტის რექტორი ნინო დობორჯგინიძე.
ტრადიციულად წელსაც ჩავატარეთ კონკურსი და გამარჯვებული კურსდამთავრებულები გამოსაშვებ ცერემონიაზე სიტყვით გამოვლენ.
ოფიციალური ნაწილი კურსდამთავრებულებისთვის ყველაზე დასამახსოვრებელი რიტუალით – ქუდების ცაში ასროლით დასრულდება.

ხოლო, 22:00 საათიდან გელოდებით კლუბში „ხიდი“ (ვახუშტი ბაგრატიონი ხიდი, მარჯვენა სანაპირო), სადაც გაიმართება ღონისძიების მუსიკალური ნაწილი.

კურსდამთავრებულთა საყურადღებოდ: კლუბში მოსახვედრად აუცილებლად იქონიეთ ილიაუნის მანტია, რომლის ადგილზე ჩაბარების შემდეგ მიიღებთ ბეჭედს და მხოლოდ ამის შემდეგ შეძლებთ ღონისძიებაზე დასწრებას.

2022 წელი

ევროპა და საქართველო: საუნივერსიტეტო პერსპექტივა
2022-07-24 15:00
24 ივლისს, 15:00-დან 19:00 საათის ჩათვლით, ილიას სახელმწიფო უნივერსიტეტის 16 წლის იუბილესადმი მიძღვნილი ღონისძიებების ფარგლებში ილიაუნის პროფესორები, მკვლევრები გამართავენ პანელური დისკუსიების სერიას თემაზე: „ევროპა და საქართველო: საუნივერსიტეტო პერსპექტივა“.
განრიგი

15:00 – 15:10 – გახსნა
პროფესორი ნინო დობორჯგინიძე, რექტორი
15:10 – 15:40 – სესია 1
პანელური დისკუსიის მონაწილეები: გიგა ზედანია, თამარ ცოფურაშვილი, ზაალ ანდრონიკაშვილი
15:40 – 16:10 – სესია 2
პანელური დისკუსიის მონაწილეები: ჯანა ჯავახიშვილი, გიორგი გვალია, გია ნოდია, სერგო რატიანი
16:10 – 16:40 – სესია 3
პანელური დისკუსიის მონაწილეები: თამარ გურჩიანი, ბექა მინდიაშვილი, მალხაზ სონღულაშვილი, თამთა ხალვაში
16:40 – 17:10 – სესია 4
პანელური დისკუსიის მონაწილეები: თეო ხატიაშვილი, სოფო კილასონია, ლაშა ბაქრაძე, ბექა კობახიძე
17:10 – 17:40 – სესია 5
პანელური დისკუსიის მონაწილეები: დავით თარხნიშვილი, მარი მურცხვალაძე, ზურაბ გურიელიძე
17:40 – 18:10 – სესია 6
პანელური დისკუსიის მონაწილეები: ნინო ფირცხალავა, ლევან ბერძენიშვილი, ბელა წიფურია
18:10 – 18:40 – სესია 7
პანელური დისკუსიის მონაწილეები: ერეკლე მაღრაძე, სანდრო ასათიანი, ვახტანგ ბალავაძე

გელოდებით ილიაუნის 16 წლის იუბილეზე საინტერესო ლექციებით, მრავალფეროვანი ღონისძიებებით მეგობრებსა და ოჯახის წევრებთან ერთად.
ღონისძიებების დეტალური განრიგი ხელმისაწვდომია ბმულზე: https://bit.ly/3aRULkq
დრო: 24 ივლისი, 15:00 – 18:40
ადგილმდებარეობა: ლისის ტბა
დასწრება თავისუფალია.
2022 წელი

ილიაუნი 16 წლისაა – დაბადების დღე ლისის ტბაზე
2022-07-24 15:00
ილიაუნი 16 წლის იუბილეს 24 ივლისს ლისის ტბაზე აღნიშნავს. გვეწვიეთ საინტერესო და მრავალფეროვან ღონისძიებაზე მეგობრებთან და ოჯახის წევრებთან ერთად.
განრიგი
15:00 – 19:00 – ლიგამუსის საჯარო ლექციის ზონა
15:00 – 19:00 – უნიმარკეტი #StandWithUkraine
15:00 – 19:00 – შემეცნებითი-გასართობი პროგრამა ბავშვებისთვის

პლანეტარიუმი
ასტროზონა
საბავშვო ზონა (ზღაპრის საათი, ანიმატორების პროგრამა)
სახალისო მეცნიერება
სახალისო არქეოლოგია

19:00 – 20:00 – კურსდამთავრებულთა გამოსაშვები ცერემონია 2022
20:00 – 24:00

Tamada
Generali Minerali a.k.a. Construction

დრო: 24 ივლისი, კვირა
ადგილმდებარეობა: ლისის ტბა
გელით

ილიაუნი 16 წლისაა – დაბადების დღე ლისის ტბაზე
2022-07-24 15:00
ილიაუნი 16 წლის იუბილეს 24 ივლისს ლისის ტბაზე აღნიშნავს. გვეწვიეთ საინტერესო და მრავალფეროვან ღონისძიებაზე მეგობრებთან და ოჯახის წევრებთან ერთად.
განრიგი

15:00 – 19:00 – ლიგამუსის საჯარო ლექციის ზონა

ევროპა და საქართველო: საუნივერსიტეტო პერსპექტივა

15:00 – 19:00 – უნიმარკეტი #StandWithUkraine

15:00 – 19:00 – შემეცნებითი-გასართობი პროგრამა ბავშვებისთვის

პლანეტარიუმი
ასტროზონა
„სანდროს წიგნები“
საბავშვო ზონა (ანიმატორების პროგრამა)
კავკასიის სიცოცხლის ბარკოდირების პროექტი (CaBol)
სახალისო არქეოლოგია

19:00 – 20:00 – კურსდამთავრებულთა გამოსაშვები ცერემონია 2022

20:00 – 24:00

Tamada
Generali Minerali a.k.a. Construction

დრო: 24 ივლისი, კვირა
ადგილმდებარეობა: ლისის ტბა
გელით
2022 წელი

შეხვედრა ფონდთან „ორბელიანი საქართველო“ როგორ მოვიპოვოთ დაფინანსება პროექტისთვის
2022-07-09 17:00
ილიას სახელმწიფო უნივერსიტეტი 9 ივლისს, 17:00 საათზე, უმასპინძლებს ორგანიზაცია „ორბელიანი საქართველოს“ წარმომადგენლებს, რომლებიც კორპორაციული პასუხისმგებლობის, სოციალური პროექტებისა და Crowdfunding-ის მნიშვნელობაზე ისაუბრებენ.
თუ სოციალური პროექტები გაინტერესებს, ინოვაციური იდეების ნაკლებობასაც არ უჩივი, მაგრამ მათი განხორციელების რეალური გზები ჯერ კიდევ ვერ გიპოვია, მაშინ ეს ტრენინგი შენთვის არის.
ტრენინგზე გაიგებ:

რას ნიშნავს სოციალური პროექტები;
რა არის ქრაუდფანდინგი (crowdfunding) და როგორ შეიძლება განხორციელდეს ინოვაციური იდეები;
საგრანტო შესაძლებლობების შესახებ, რომლებსაც გთავაზობს „ორბელიანი საქართველო“ და USAID;
მიმდინარე კონკურსებისა და დაგეგმილ აქტივობათა შესახებ.

სპიკერები:

ანუკი ხონელიძე, „ორბელიანი საქართველოს“ საზოგადოებასთან ურთიერთობის მენეჯერი;
მარიამ მიროტაძე, ამავე საზოგადოების პროექტების მენეჯერი.

შეხვედრაზე დასწრება თავისუფალია.
დრო: 9 ივლისი, 17:00 საათი
ადგილმდებარეობა: უნილაბის სივრცე (ილიაუნის ტექნოლოგიის კორპუსი)
2022 წელი

ცნობიერების ამაღლება ბავშვთა მიმართ ძალადობის შესახებ – აქცია კაფე „მზიურში“ საერთაშორისო პროექტის INSIDE OUT მხარდაჭერით
2022-07-09 13:00
9 ივლისს, 13:00 საათზე, ილიას სახელმწიფო უნივერსიტეტის სოციალური მუშაობის პროგრამის სტუდენტები საერთაშორისო პროექტის INSIDE OUT ფარგლებში ბავშვთა ქალაქ მზიურის კაფე „მზიურის“ ტერიტორიაზე გამართავენ სოციალურ აქციას, რომლის მიზანია საზოგადოების ინფორმირება და ცნობიერების ამაღლება ბავშვთა მიმართ ძალადობის მდგომარეობის შესახებ.
რეალობის გარეთ გამოსატანად პროექტის სოციალური აქტივობის ფარგლებში სტუდენტებმა გადაიღეს 47 აქტივისტის ფოტოპორტრეტი, რომელთაც ახლავს მკაფიო გზავნილები ბავშვთა მიმართ ძალადობის წინააღმდეგ.
ღონისძიებაზე მოწვეულნი არიან არასამთავრობო ორგანიზაციისა და ილიას სახელმწიფო უნივერსიტეტის წარმომადგენლები, სტუდენტები და სამოქალაქო აქტივისტები. ღონისძიებაზე განხორციელდება პროექტის ფარგლებში გადაღებული ფოტოპორტრეტებისა და პოსტერების ინსტალაცია.
“INSIDE OUT” პროექტის არსი:
გლობალური მონაწილეობის უზრუნველყოფითა და კონკრეტული გზავნილების გავრცელებით მსოფლიოს უკეთესობისკენ შეცვლა. პროექტი ახალგაზრდა ფრანგი ხელოვანის ჯეი არის წამოწყებულია.
მოქალაქეებს აქვთ საშუალება, პოზიცია გამიხატონ. “INSIDE OUT” სათქმელის საზოგადოებამდე მისატანად სათანადო პლატფორმას ქმნის პირადი მოსაზრების ხელოვნების ნიმუშად გარდაქმნის გზით. ამჯერად 138 ქვეყნის 2329 ჯგუფური აქციაა განხორციელებული, რომლებიც თემატურადაც მრავალფეროვან, კონკრეტული ქვეყნისთვის აქტუალურ და მნიშვნელოვან საკითხებს მოიცავს. მეტი ინფორმაციის მისაღებად ეწვიეთ პროექტის ვებგვერდს https://www.insideoutproject.net/
პროექტი შექმნილია ევროკავშირის მხარდაჭერით. მასზე მთლიანად პასუხისმგებელია ექსპერტიზ ფრანსი და ჩეხეთის განვითარების სააგენტო. შესაძლოა, რომ იგი არ გამოხატავდეს ევროკავშირის შეხედულებას.
დრო: 9 ივლისი, 13:00 საათი
ადგილმდებარეობა: ბავშვთა ქალაქი მზიური
შემოგვიერთდით!
2022 წელი

ვორკშოპი „რეფლექსია პანდემიის შედეგებზე“
2022-07-08 19:00
8 ივლისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება ვორკშოპი „რეფლექსია COVID-19 პანდემიის შედეგებზე“ ჰიბრიდულ რეჟიმში.
მკვლევრები აუდიტორიას გაუზიარებენ პანდემიის გავლენის შესახებ დაგროვებულ ცოდნასა და გამოცდილებას. გაიმართება მსჯელობა პანდემიური და პოსტპანდემიური რეალობის მახასიათებლებსა და კრიზისის თანმდევ ხილულ თუ უხილავ პრობლემებზე.
ვორკშოპის მონაწილეები:

ჯანა ჯავახიშვილი – ილიას სახელმწიფო უნივერსიტეტი;
ქეთი ფილაური – ილიას სახელმწიფო უნივერსიტეტი;
ნინო ჯავახიშვილი – ილიას სახელმწიფო უნივერსიტეტი;
იაგო კაჭკაჭიშვილი – ივანე ჯავახიშვილის სახელობის სახელმწიფო უნივერსიტეტი;
ელენე ერგეშიძე – კავკასიის კვლევითი რესურსების ცენტრი.

დისკუსიას გაუძღვებიან ილიას სახლმწიფო უნივერსიტეტის უმაღლესი კვლევების ცენტრის მკვლევრები.
დასწრება თავისუფალია.
დრო: 8 ივლისი, 19:00 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის გამზ. №32)
ფორმატი: ჰიბრიდული
უზრუნველყოფილი იქნება ფეისბუქის ლაივი – https://www.facebook.com/Iliauni
2022 წელი

ილიაუნის ტექმეწარმეობისა და ინოვაციების განვითარების ცენტრი და სამრეწველო ინოვაციების პავილიონი
2022-07-05 15:00
5 ივლისს ქალაქ ბათუმში ილიას სახელმწიფო უნივერსიტეტის ტექმეწარმეობისა და ინოვაციების განვითარების ცენტრი და სამრეწველო ინოვაციების ლაბორატორია „ფაბლაბი“ მრავალფეროვანი აქტივობებით მონაწილეობას მიიღებს სამეცნიერო-საგანმანათლებლო ღონისძიებაში „შავი ზღვის ლურჯი პოლიტიკა“, რომელიც საქართველოს განათლებისა და მეცნიერების სამინისტროს, აჭარის ავტონომიური რესპუბლიკის განათლების, კულტურისა და სპორტის სამინისტროს და ბათუმის შოთა რუსთაველის სახელმწიფო უნივერსიტეტის ორგანიზებით გაიმართება.
ილიას სახელმწიფო უნივერსიტეტის ტექმეწარმეობისა და ინოვაციების განვითარების ცენტრისა და სამრეწველო ინოვაციების ლაბორატორია „ფაბლაბის” პავილიონში შესაძლებლობა გექნებათ, გაეცნოთ სხვადასხვა ტექნოლოგიურ მიმართულებას, როგორებიცაა 3D პრინტინგის მუშაობისა და დრონების გამოყენების პრინციპები. ასევე შეიტყოთ ინფორმაცია ინოვაციური კურსებისა და პროექტების შესახებ, რომლებიც ახალგაზრდების ხელშეწყობისა და განვითარებისთვის ილიას სახელმწიფო უნივერსიტეტში ფაბლაბის ორგანიზებით ხორციელდება.
ვორკშოპი მომავლის პროფესიების შესახებ IX-XII კლასების მოსწავლეებისთვის
ილიას სახელმწიფო უნივერსიტეტის ტექმეწარმეობისა და ინოვაციების განვითარების ცენტრის ხელმძღვანელი ავთანდილ მღებრიშვილი IX-XII კლასების მოსწავლეებს შესთავაზებს ვორკშოპს „მომავლის პროფესიები“, რომელზეც მონაწილეები შეიტყობენ, რომელი ტექპროფესიებია დღესდღეობით განსაკუთრებით აქტუალური, რა პერსპექტივები არსებობს დასაქმების მხრივ და როგორ შეიძლება აღნიშნული მიმართულებით განვითარება.
ვორკშოპში მონაწილეობის მისაღებად საჭიროა წინასწარი რეგისტრაცია. უპირატესობა მიენიჭებათ ადრე დარეგისტრირებულ კანდიდატებს.
რეგისტრაციისთვის მიჰყევით ბმულს: https://bit.ly/3NpT8aL
რეგისტრაციის ბოლო ვადა: 2 ივლისი, 23:59 საათი
ვორკშოპის ჩატარების დრო: 5 ივლისი, 15:00-15:30 საათი

დრონების მართვისა და პროგრამირების ვორკშოპი
აქტივობის ფარგლებში დაინტერესებულ პირებს შესაძლებლობა ექნებათ, მონაწილეობა მიიღონ დრონების მართვისა და პროგრამირების ვორკშოპში, როდესაც მათ:

ჩაუტარდებათ დრონების მართვისა და გამოყენების ტრენინგი;
Ბლოკური პროგრამირების მეშვეობით დააპროგრამებენ დრონებს;
შეძლებენ თავად მართონ დრონები და შეასრულებინონ წინასწარ დაპროგრამებული ფუნქციები.

ვორკშოპი ჩატარდება ორ ნაკადად:

5 ივლისი, 16:00 – 16:45
5 ივლისი, 17:00 – 17:45

ვორკშოპში მონაწილეობისთვის საჭიროა წინასწარი რეგისტრაცია.
რეგისტრაციისთვის მიჰყევით ბმულს: https://bit.ly/3A9DE82
რეგისტრაციის ბოლო ვადა: 2 ივლისი, 23:59 საათი
თითოეულ ნაკადს ეყოლება მხოლოდ 10 მონაწილე (3-3 მოსწავლე თითოეულ გუნდში).
მონაწილეობის შესაძლებლობა მიეცემათ იმ კანდიდატებს, რომლებიც უფრო ადრე დარეგისტრირდებიან.

3D პრინტინგის აქტივობები

ფაბლაბის სტენდზე შეგიძლიათ იხილოთ 3D პრინტერის მუშაობის პროცესი. დაინტერესებულ პირებს

ჩაუტარდებათ მცირე ტრენინგი 3D მოდელირებასა და მისი სხვადასხვა სფეროში გამოყენების შესახებ;
საშუალება ექნებათ, გაიარონ ყველა ეტაპი, რომლებსაც 3D დიზაინერი გადის (3D მოდელის აწყობა, ფაილის გამზადება და ფორმატირება, 3D პრინტერზე ობიექტის დამზადება).

ელექტრონიკის კომპონენტებით აქტივობები

მონაწილეები სპეციალური თამაშების საშუალებით შეძლებენ ითამაშონ და გაეცნონ ელექტრონიკის შესახებ ინფორმაციას, თეორიულ მასალასთან ერთად მიიღონ პრაქტიკული გამოცდილება.

რობოტების (OttoBot) სტენდი

მონაწილეებს საშუალება ექნებათ არდუინოსა და ბლოკური პროგრამირების მეშვეობით დააპროგრამონ და მართონ OttoBot, Mbot, მანქანა, გემი და სხვა ელექტრონული მოწყობილობები.

2022 წელი

ილიაუნის კიბერლაბორატორია უნილაბი ქალაქ ბათუმში ღონისძიებაზე „შავი ზღვის ლურჯი პოლიტიკა“
2022-07-05 15:00
5 ივლისს ილიას სახელმწიფო უნივერსიტეტის კიბერლაბორატორია უნილაბი მონაწილეობას მიიღებს სამეცნიერო-საგანმანათლებლო ღონისძიებაში „შავი ზღვის ლურჯი პოლიტიკა“, რომელიც საქართველოს განათლებისა და მეცნიერების სამინისტროს, აჭარის ავტონომიური რესპუბლიკის განათლების, კულტურისა და სპორტის სამინისტროსა და ბათუმის შოთა რუსთაველის სახელმწიფო უნივერსიტეტის ორგანიზებით გაიმართება ქალაქ ბათუმში.
ილიაუნის კიბერლაბორატორია უნილაბის სტენდთან შესაძლებლობა გექნებათ მრავალფეროვან საგანმანათლებლო აქტივობებში ჩაერთოთ.
ვორკშოპი ვიზუალურ პროგრამირებაში II-IV კლასების მოსწავლეებისთვის
კიბერლაბორატორია უნილაბის სივრცეში, ღია ცის ქვეშ, ბათუმის შოთა რუსთაველის სახელმწიფო უნივერსიტეტის მიმდებარედ (ნინოშვილის ქN35), ლაბორატორიის წარომადგენლები II-IV კლასების მოსწავლეებისთვის ჩაატარებენ ვორკშოპს „ვიზუალური პროგრამირება“ და თავად შექმნიან შავი ზღვის თემატიკასთან დაკავშირებულ კომპიუტერულ თამაშს.
ვიზუალური პროგრამირების ვორკშოზე ბავშვები იმუშავებენ პროგრამა scratch-ში, რომელიც წარმოადგენს ვიზუალური პროგრამირების გარემოს , გაეცნობიან პროგრამირების საწყისებს, გაიგებენ, როგორ იქმნება კომპიუტერული თამაშები და, რაც მთავარია, გაიაზრებენ კომპიუტერული პროგრამირების ფუნქციონირების პრინციპებს.
ვორკშოპს ილიას სახელმწიფო უნივერსიტეტის კიბერლაბორატორია უნილაბის დირექტორი სანდრო ასათიანი გაუძღვება.
ვორკშოპში მონაწილეობას მიიღებს 20 მოსწავლე (2-2 მოსწავლე 1 ჯგუფში). მონაწილეობისთვის საჭიროა წინასწარი რეგისტრაცია.
ვორკშოპში მონაწილეობისთვის შეირჩევა ის 20 მონაწილე, რომლებიც ყველაზე ადრე დარეგისტრირდებიან.
რეგისტრაციისთვის მიჰყევით ბმულს: https://bit.ly/39YlUBR
რეგისტრაციის ბოლო ვადა: 2 ივლისი, 23:59
ვორკშოპის მონაწილენი კომპიუტერებსა და სხვა საჭირო მასალებს ადგილზე მიიღებენ.
ვორკშოპის ჩატარების დრო: 5 ივლისი, 15:00-17:00
ვირტუალური რეალობის ლაბორატორია
უნილაბის სტენდზე გექნებათ შესაძლებლობა, მოირგოთ ვირტუალური რეალობის მოწყობილობები და ამ გზით გაეცნოთ წყალქვეშა სამყაროს, მის ბინადრებსა და მსოფლიოს მასშტაბით მიმდინარე საზღვაო კვლევებს.
საინფორმაციო ცენტრი
კიბერლაბორატორია უნილაბის საინფორმაციო ცენტრი მოგაწვდით ინფორმაციას იმ კურსებისა და პროექტების შესახებ, რომელთაც ლაბორატორია ორგანიზებას უწევს სხვადასხვა ასაკობრივი ჯგუფის პირებისთვის ახალი ტექნოლოგიების მიმართულებით. უნდა შეარჩიოთ, მოინიშნოთ და ინტერესი დააფიქსიროთ თქვენთვის საინტერესო კურსსა და პროექტში ჩართულობაზე.
ადგილმდებარეობა: კიბერლაბორატორია უნილაბის პავილიონი, ბათუმის შოთა რუსთაველის სახელმწიფო უნივერსიტეტის მიმდებარე ტერიტორია (ნინოშვილის N35)
2022 წელი

ილიაუნის პლანეტარიუმი
2022-07-05 12:00
5 ივლისს ილიას სახელმწიფო უნივერსიტეტის პლანეტარიუმი მონაწილეობას მიიღებს სამეცნიერო-საგანმანათლებლო ღონისძიებაში „შავი ზღვის ლურჯი პოლიტიკა“, რომელიც საქართველოს განათლებისა და მეცნიერების სამინისტროს, აჭარის ავტონომიური რესპუბლიკის განათლების, კულტურისა და სპორტის სამინისტროსა და ბათუმის შოთა რუსთაველის სახელმწიფო უნივერსიტეტის ორგანიზებით გაიმართება ქალაქ ბათუმში.
ილიაუნის პლანეტარიუმში მოისმენთ ვიდეოლექციებს და ჩვენი მკვლევრებისგან მიიღებთ ამომწურავ ინფორმაციას ჩვენი სამყაროს წარმოშობის შესახებ. ასევე გაეცნობით მზის სისტემის ობიექტების ბუნებას (პლანეტები, ასტეროიდები, კომეტები, მზე); დიდი და მცირე ვარსკვლავების დაბადებასა და ევოლუციის გზას, ვარსკვლავების მტვრის ღრუბლების მნიშვნელობას; გაიგებთ გალაქტიკის მახასიათებლების შესახებ; გალაქტიკათშორისი სივრცისა და სამყაროს სტრუქტურას.
დრო: 5 ივლისი, 12:00 – 18:00
ადგილმდებარეობა: სამეცნიერო პავილიონები, ბათუმის შოთა რუსთაველის სახელმწიფო უნივერსიტეტის მიმდებარე ტერიტორიაზე (ნინოშვილის ქ. N35)
2022 წელი

კავკასიის სიცოცხლის ბარკოდირების (CaBOL) პროექტის პავილიონი
2022-07-05 12:00
5 ივლისს კავკასიის სიცოცხლის ბარკოდირების (CaBOL) პროექტი მონაწილეობას მიიღებს სამეცნიერო-საგანმანათლებლო ღონისძიებაში „შავი ზღვის ლურჯი პოლიტიკა“, რომელიც საქართველოს განათლებისა და მეცნიერების სამინისტროს, აჭარის ავტონომიური რესპუბლიკის განათლების, კულტურისა და სპორტის სამინისტროს და ბათუმის შოთა რუსთაველის სახელმწიფო უნივერსიტეტის ორგანიზებით გაიმართება ქალაქ ბათუმში.
კავკასიის სიცოცხლის ბარკოდირების (CaBOL) პროექტი ილიას სახელმწიფო უნივერსიტეტის კოორდინირებითა და გერმანიის განათლებისა და კვლევების სამინისტროს დაფინანსებით, საქართველოს, სომხეთისა და გერმანიის შვიდი კვლევითი დაწესებულების ჩართულობით მიმდინარეობს.
პროექტი სამეცნიერო-საგანმანათლებლო ღონისძიების „შავი ზღვის ლურჯი პოლიტიკა“ ფარგლებში შესაძლებლობას მოგცემთ, ახლოს გაეცნოთ პროექტის იდეას და კვლევის მეთოდებს, გაიღრმაოთ ინტერესი ველური ბუნებისადმი.
ადგილზე მოსულ სტუმრებს დაგხვდებათ მინილაბორატორია, სადაც შეგეძლებათ:

საკუთარი თვალით ნახოთ უხერხემლოების სამყარო, თავად დაახარისხოთ სინჯი და გაეცნოთ მონაცემთა ბაზირების საწყისებს;
მონაწილეობა მიიღოთ ჰერბარიუმის დამზადებაში.

ლაბორატორიული სამუშაოების გარდა გაეცნობით საინტერესო ფაქტებს იმ ორგანიზმების შესახებ, რომლებიც დედამიწის უმრავლესობას წარმოადგენენ.
დრო: 5 ივლისი, 12:00-18:00 საათი
ადგილმდებარეობა: სამეცნიერო პავილიონები, ბათუმის შოთა რუსთაველის სახელმწიფო უნივერსიტეტის მიმდებარე ტერიტორიაზე (ნინოშვილის N35)
2022 წელი

საჯარო ლექცია და ვებინარის „სამედიცინო კანაბინოიდების გამოყენება სამკურნალოდ – საერთაშორისო გამოცდილება“ ლაივსთრიმი
2022-07-01 15:00
1 ივლისს, 15:00 საათზე, ილიას სახელმწიფო უნივერსიტეტში ადიქციის კვლევების სამაგისტრო პროგრამის სამუშაო ჯგუფისა და ტომაშ ზაბრანსკის სახ. ადიქტოლოგიის ინსტიტუტის ინიციატივით დაგეგმილი საზაფხულო ვებინარების სერიის ფარგლებში გაიმართება საჯარო ლექცია და ვებინარის „სამედიცინო კანაბინოიდების გამოყენება სამკურნალოდ – ევროპული გამოცდილება“ ლაივსთრიმი.
მომხსენებელი – კირსტენ მიულერ-ვალი, ნევროლოგ-ფსიქიატრი, ჰანოვერის უნივერსიტეტის პროფესორი
მოდერატორი – ასოცირებული პროფესორი დავით ოთიაშვილი, ილიას სახელმწიფო უნივერსიტეტი
დრო: 1 ივლისი, 15:00 საათი
ვებინარზე დასასწრებად საჭიროა წინასწარი რეგისტრაცია. რეგისტრაციისას მითითებულ საკონტაქტო მისამართზე გამოგეგზავნებათ ღონისძიებაზე დასასწრებად საჭირო ინფორმაცია.
სარეგისტრაციო ფორმა: https://bit.ly/38hSvlj
Live – ღონისძიების ბმული: https://bit.ly/3OVR6Am
2022 წელი

გასვლითი ვორკშოპი ყაზბეგში ,,კულტურები და სისტემები“
2022-06-30 10:47
ილიას სახელმწიფო უნივერსიტეტის უმაღლესი კვლევების ცენტრი ჰუმანიტარული და სოციალური მეცნიერების სტუდენტებისთვის აცხადებს კონკურსს ვორკშოპში „კულტურები და სისტემები“ მონაწილეობისთვის. ვორკშოპი ჩატარდება 12-14 ივლისს ილიას სახელმწიფო უნივერსიტეტის სტეფანწმინდის (ყაზბეგი) სასწავლო ბაზაზე.
ვორკშოპის მთავარი თემები იქნება:

ქართველ სტუდენტთა ღირებულებები;
ფანტასტიკის ჟანრის ლიტერატურა.

ვორკშოპში მონაწილეობა შეუძლიათ ილიას სახელმწიფო უნივერსიტეტის მეცნიერებათა და ხელოვნების ფაკულტეტის საბაკალავრო საფეხურის პირველი, მეორე და მესამე კურსის სტუდენტებს. მისი დასრულების შემდეგ მონაწილეებს გადაეცემათ სერტიფიკატები.
კონკურსში მონაწილეობის მისაღებად საჭიროა წინასწარი რეგისტრაცია. რეგისტრაციისას ვორკშოპის თემებიდან უნდა შეარჩიოთ ერთ-ერთი და ისაუბროთ, რატომ გაინტერესებთ ეს საკითხი.
რეგისტრაციისთვის მიჰყევით ბმულს: https://bit.ly/39XB8al
გთხოვთ, რეგისტრაციისთვის გამოიყენოთ ილიაუნის ელ.ფოსტა.
განაცხადის მიღების ბოლო ვადა: 6 ივლისი
დამატებითი კითხვების შემთხვევაში მოგვმართეთ: cas@iliauni.edu.ge
2022 წელი

საერთაშორისო სტუდენტური კონფერენცია „უკრაინა თანამედროვე პერსპექტივიდან“
2022-06-30 10:00
30 ივნისს ილიას სახელმწიფო უნივერსიტეტი უმასპინძლებს საერთაშორისო სტუდენტურ კონფერენციას „უკრაინა თანამედროვე პერსპექტივიდან“. კონფერენცია გაიმართება ჰიბრიდულ რეჟიმში (Zoom საშუალებით და ადგილზე, ილიას სახელმწიფო უნივერსიტეტში) და მონაწილეობას მიიღებენ როგორც ქართველი, ასევე უკრაინელი სტუდენტები.
ბოლო პერიოდში უკრაინაში განვითარებულმა მოვლენებმა უფრო მეტად გააღვივა ინტერესი ამ ქვეყნის, მისი ისტორიის, ეკონომიკის, პოლიტიკის, საზოგადოებისა და კულტურის მიმართ. სტუდენტური კონფერენციის მიზანიც უკრაინის შესახებ ცნობიერების ამაღლება, უკრაინული საკითხის სხვადასხვა პერსპექტივიდან დანახვა და გაანალიზებაა.
კონფერენცია იყოფა სამ სექციად:

პოლიტიკა და საზოგადოება;
უკრაინის საგარეო პოლიტიკა;
ჰიბრიდული ომი და პროპაგანდა.

კონფერენციის დღის წესრიგი იხილეთ აქ.
სამუშაო ენა: ინგლისური
კონფერენციის გახსნა: 10:00 საათი
ადგილმდებარეობა: G106 საკონფერენციო დარბაზი (მის.: გ. წერეთლის N1)
დასწრება თავისუფალია.
2022 წელი

პროფესორ ელენა შევჩენკოს საჯარო ლექცია „უკრაინის ურთიერთობები პოსტსაბჭოთა ქვეყნებთან“
2022-06-29 19:00
29 ივნისს, 19:00 საათზე, ილიას სახელმწიფო უნივერსიტეტში კიევის ტარას შევჩენკოს სახელობის ეროვნული უნივერსიტეტის პროფესორი ელენა შევჩენკო წაიკითხავს საჯარო ლექციას თემაზე: „უკრაინის ურთიერთობები პოსტსაბჭოთა ქვეყნებთან“.
მომხსენებელი შეეხება შემდეგ თემებს:

დსთ-ის ჩამოყალიბება და განვითარება; დსთ-ის პროექტები;
უკრაინის ინიციატივები: GUAM;
ურთიერთობები პოსტსაბჭოთა ქვეყნებთან.

ლექციაზე დასწრება თავისუფალია.
ლექცია გაიმართება ჰიბრიდულ ფორმატში პლატფორმა ზუმის დახმარებით.
ზუმის შეხვედრის ბმული: https://bit.ly/3HMs04N
სწრაფი ბმულები:

საჯარო ლექციათა ციკლი „უკრაინის საგარეო პოლიტიკა 1991 წლიდან დღემდე”

2022 წელი

შეხვედრა ამერიკელ მწერლებთან – საზღვრები და სივრცეები
2022-06-29 16:00
29 ივნისს, 16:00 საათზე, ილიას სახელმწიფო უნივერსიტეტში უნივერსიტეტის აკადემიურ პერსონალთან, სტუდენტებსა და კურსდამთავრებულებთან შეხვედრას გამართავენ ცნობილი ამერიკელი მწერლები: კრისტოფერ მერილი, ენჯი კრუზი, აიანა მათისი და როზა ალკალა.
მოდერატორი: ნილუფარ თალები, ფულბრაიტის მეცნიერი ილიას სახელმწიფო უნივერსიტეტში
შეხვედრის შესახებ
ამერიკელი მწერლები აშშ-ის სახელმწიფო დეპარტამენტის განათლებისა და კულტურულ საქმეთა ბიუროსთან, საერთაშორისო სამწერლო პროგრამასთან პარტნიორობით საქართველოში აწყობენ კითხვის ტურს, რომლის მიზანია თანამედროვე ლიტერატურული კავშირების გაღრმავება. ტურის დროს დაგეგმილია საჯარო კითხვა, ვიზიტები ლიტერატურულ დაწესებულებებში, შეხვედრები კულტურის წარმომადგენლებსა და მედიასთან, იმ ადგილებში, რომლებიც მათ რეგიონის იტორიული და მიმდინარე მოვლენების უკეთ გაცნობაში დაეხმარება, მათ შორის ილიას სახელმწიფო უნივერსიტეტის აკადემიურ პერსონალთან, სტუდენტებსა და კურსდამთავრებულებთან.
მწერლების შესახებ
კრისტოფერ მერილი (1957) ამერიკელი პოეტი, ესეისტი, ჟურნალისტი და მთარგმნელია. მას გამოქვეყნებული აქვს პოეზიის ექვსი კრებული, მათ შორის “Watch Fire”, რომლისთვისაც პიტერ ი. ბ. ლავანის ახალგაზრდა პოეტების ჯილდო მიიღო. მან გამოაქვეყნა არაერთი თარგმანი, მისი რედაქტირებით გამოიცა რამდენიმე ტომეული და მრავალი არამხატვრული წიგნი, რომელთაგან ორი უოლტ უიტმენს ეძღვნება. კრიტიკოსების მიერ აღიარებული წიგნი “Only the Nails Remain: Scenes from the Balkan Wars” ასახავს 1992-1996 წლებში მწერლის ბალკანეთის ქვეყნებში ომის დროინდელ ათ მოგზაურობას. ამჟამად იგი აიოვას უნივერსიტეტის საერთაშორისო სამწერლო პროგრამის დირექტორია.
ენჯი კრუზი (1982) ნიუ-იორკში დაბადებული დომინიკანელია, რომელმაც განვითარების, პიროვნებად ჩამოყალიბების წლები უმეტესად ნიუ-იორკიდან დომინიკის რესპუბლიკაში და დომინიკის რესპუბლიკიდან ნიუ-იორკში მოგზაურობაში გაატარა. მისი რომანი “Dominicana” საინაუგურაციო წიგნი იყო GMA-ს წიგნის კლუბისთვის და დასახელდა როგორც 2019/2020 წლების “Wordup Uptown Read”. კრუზის მეოთხე რომანი, “How Not To Drown in A Glass of Water”, 2022 წლის შემოდგომაზე გამოქვეყნდება. იგი არაერთი ჯილდოს მფლობელი ლიტერატურული ჟურნალის Aster(ix) დამფუძნებელი და მთავარი რედაქტორია. ამჟამად არის პიტსბურგის უნივერსიტეტის პროფესორი. დროს პიტსბურგს, ნიუ-იორკსა და ტურინს შორის ატარებს.
როზა ალკალა, პოეტი და მთარგმნელი, პატერსონში, ნიუ ჯერსიში, ესპანელი ემიგრანტების ოჯახში დაიბადა. სამკითხველო, სასაუბრო ლექციები და ვორკშოპები ჩატარებული აქვს როგორც აშშ-ში, ასევე ლათინურ ამერიკაში. მისი ლექსები მრავალ ანთოლოგიასა და ჟურნალში გვხვდება, ხოლო უახლესი პოეტური კრებული “MyOTHER TONGUE” (2017) New York Times-ში აღწერილია, როგორც „არეული ემოციები და გაუგებრობები, რომლებიც გადაადგილდება ენებს შორის“. ხელოვნების ეროვნული ფონდის მთარგმნელობითი სტიპენდიისა და თარგმანის ჯილდო PEN-ის მეორე ადგილის მფლობელი, კრეატიული წერის პროფესორია ტეხასის უნივერსიტეტ ელ-პასოში, სადაც ის ჰუმანიტარული მეცნიერებების ორენოვანი სამაგისტრო პროგრამის ფარგლებში ასწავლის.
აიანა მათისის პირველი რომანი “The Twelve Tribes of Hattie” New York Times-ის ბესტსელერად იქცა და ოპრას წიგნების კლუბის არჩევანი იყო. წიგნი მოგვითხრობს დიდი მიგრაციის პერიოდის ბავშვების ისტორიას, ადამიანთა ყველაზე დიდ მოძრაობას აშშ-ის ისტორიაში, როდესაც დაახლოებით 6 მილიონი შავკანიანი მე-20 საუკუნეში ამერიკის სამხრეთიდან ჩრდილოეთის, შუა დასავლეთისა და დასავლეთის შტატებში გადასახლდა რასიზმისგან თავის დასაღწევად და ამერიკული ოცნების მისაღწევად. ამჟამად მწერალი მასპინძლობს და კურირებს “Black Arts Dialogues”, სასაუბრო სერიას, რომელიც ორიენტირებულია ხელოვნებაზე, რომელსაც კოლუმბიის უნივერსიტეტის აფროამერიკული და აფრიკული დიასპორული კვლევების დეპარტამენტი მასპინძლობს. ამავდროულად მეორე რომანზე მუშაობს.
დრო: 29 ივნისი, ოთხშაბათი, 16:00 საათი
სამუშაო ენები: ინგლისური, ქართული (უზრუნველყოფილი იქნება სინქრონული თარგმანი)
დასწრება: თავისუფალი ილიას სახელმწიფო უნივერსიტეტის აკადემიური პერსონალისთვის, სტუდენტებისა და კურსდამთავრებულებისთვის წინასწარი რეგისტრაციით
რეგისტრაციისთვის მიჰყევით ბმულს: https://bit.ly/39NUcI2
რეგისტრაციის ბოლო ვადა: 27 ივნისი, 23:59 საათი
ღონისძიების ჩატარების ადგილმდებარეობაზე ინფორმაციას მიიღებენ ის მონაწილეები, რომლებიც 27 ივნისის ჩათვლით დაგვიდასტურებენ შეხვედრაზე დასწრების სურვილს ელექტრონული მეილითა და მოკლე ტექსტური შეტყობინებით.
2022 წელი

ტექნოლოგიის სკოლის ღია კარის დღე
2022-06-29 12:00
29 ივნისს ილიას სახელმწიფო უნივერსიტეტისა და საგანმანათლებლო ორგანიზაცია კინგსის ერთობლივი პროექტის „არჩევანი შენია“ ფარგლებში გაიმართება ტექნოლოგიის სკოლის ღია კარის დღე მოსწავლეებისთვის.
ღია კარის დღეზე ტექნოლოგიის სკოლის მიმართულებების, პროფესიების მნიშვნელობასა და ამ მიმართულებით ილიას სახელმწიფო უნივერსიტეტში არსებული შესაძლებლობების შესახებ მოსწავლეებს ინფორმაციას გააცნობენ ილიაუნის პროფესორები:

მერაბ სვანაძე, პროფესორი, ილიას სახელმწიფო უნივერსიტეტის მათემატიკის პროგრამის ხელმძღვანელი, სტენფორდის უნივერსიტეტის რეიტინგით მსოფლიოს მასშტაბით დარგის ყველაზე გავლენიან მეცნიერთა 2%-შია;
ია კუპატაძე, ილიას სახელმწიფო უნივერსიტეტის ასოცირებული პროფესორი, არქიტექტურის პროგრამის ხელმძღვანელი;
ვახტანგ ბალავაძე, ილიას სახელმწიფო უნივერსიტეტის პროფესორი სამოქალაქო ინჟინერიის მიმართულებით, ამერიკის სამოქალაქო ინჟინერთა საზოგადოების ნამდვილი წევრი, ილიაუნის ტექნოლოგიის სკოლის ხელმძღვანელი (მ.შ.);
გიორგი ვეშაპიძე, ილიას სახელმწიფო უნივერსიტეტის ელექტრული და ელექტრონული ინჟინერიის პროგრამის ხელმძღვანელი;
ერეკლე მაღრაძე, ილიაუნის ასოცირებული პროფესორი კომპიუტერული მეცნიერების მიმართულებით, ილიაუნის გამოთვლითი ცენტრის ხელმძღვანელი.

შეხვედრაზე გაეცნობით პროგრამის სტრუქტურას, სწავლების ფორმატსა და მეთოდებს, მიღების პროცედურებს, გაცვლით პროგრამებსა და დასაქმების შესაძლებლობებს. ასევე გექნებათ შესაძლებლობა, დასვათ შეკითხვები და მიიღოთ ამომწურავი პასუხები.
შეხვედრა გაიმართება ჰიბრიდულად, როგორც ადგილზე, ასევე პლატფორმა ზუმის მეშვეობით. მასზე დასწრების მსურველებმა უნდა შეავსოთ მარტივი სარეგისტრაციო ფორმა: https://bit.ly/3A0Nid3
გელოდებით ტექნოლოგიის სკოლის მიმართულებებით დაინტერესებულ მოსწავლეებს მთელი საქართველოდან 29 ივნისს.
შეხვედრების განრიგი

12:00 საათი
მათემატიკის საბაკალავრო პროგრამა
ვრცლად პროგრამის შესახებ ინფორმაცია იხილეთ ბმულზე: https://bit.ly/3HUctQz

12:45 საათი
არქიტექტურის საბაკალავრო პროგრამა
ვრცლად პროგრამის შესახებ ინფორმაცია იხილეთ ბმულზე: https://bit.ly/39RbUKy

13:30 საათი
სამოქალაქო ინჟინერია ENG
ვრცლად პროგრამის შესახებ ინფორმაცია იხილეთ ბმულზე: https://bit.ly/3bpO7Sq

14:15 საათი
ელექტრული და ელექტრონული ინჟინერია ENG
ვრცლად პროგრამის შესახებ ინფორმაცია იხილეთ ბმულზე: https://bit.ly/3A6VEzQ

15:00 საათი
კომპიუტერული მეცნიერება ENG
ვრცლად პროგრამის შესახებ ინფორმაცია იხილეთ ბმულზე: https://bit.ly/3A1Sw8t
კომპიუტერული ინჟინერია ENG
ვრცლად პროგრამის შესახებ ინფორმაცია იხილეთ ბმულზე: https://bit.ly/3OL2NKq
2022 წელი

პროფესორ ელენა შევჩენკოს საჯარო ლექცია „რუსეთ-უკრაინის ურთიერთობები: ისტორია და თანამედროვეობა“
2022-06-28 19:00
28 ივნისს, 19:00 საათზე, ილიას სახელმწიფო უნივერსიტეტში კიევის ტარას შევჩენკოს სახელობის ეროვნული უნივერსიტეტის პროფესორი ელენა შევჩენკო წაიკითხავს საჯარო ლექციას თემაზე: „რუსეთ-უკრაინის ურთიერთობები: ისტორია და თანამედროვეობა“.
მომხსენებელი ისაუბრებს რუსეთის მიერ წარმოებულ ჰიბრიდულ ომზე, ე.წ. „რუსული სამყაროს“ იდეოლოგიაზე, მის სამიზნე აუდიორიასა და იდეოლოგიის გავრცელების გზებსა და ინსტრუმენტებზე, ასევე რუსულ საინფორმაციო ომთან ბრძოლის უკრაინულ სტრატეგიაზე.
სამუშაო ენა: ინგლისური
ლექციაზე დასწრება თავისუფალია.
ლექცია გაიმართება ჰიბრიდულ ფორმატში პლატფორმა ზუმის დახმარებით.
ზუმის შეხვედრის ბმული: https://bit.ly/39N7FzR
სწრაფი ბმულები:

ლექციათა სერია „ყველაფერი უკრაინის შესახებ“

2022 წელი

პროფესორ ელენა შევჩენკოს საჯარო ლექცია „უკრაინის ურთიერთობა საერთაშორისო ორგანიზაციებსა და სამხედრო ალიანსებთან“
2022-06-22 19:00
22 ივნისს, 19:00 საათზე, ილიას სახელმწიფო უნივერსიტეტში კიევის ტარას შევჩენკოს სახელობის ეროვნული უნივერსიტეტის პროფესორი ელენა შევჩენკო წაიკითხავს საჯარო ლექციას თემაზე: „უკრაინის ურთიერთობა საერთაშორისო ორგანიზაციებსა და სამხედრო ალიანსებთან“.
მომხსენებელი შეეხება შემდეგ თემებს:

უკრაინა, გაეროს ერთ-ერთი დამფუძნებელი;
თანამშრომლობა იუნესკოსთან, ატომური ენერგიის საერთაშორისო სააგენტოსთან, ეუთოსთან, ევროპის საბჭოსთან, საერთაშორისო სავალუტო ფონდთან, რეკონსტრუქციისა და განვითარების საერთაშორისო ბანკთან;
NATO-უკრაინის ურთიერთობების ევოლუცია; საზოგადოებრივი აზრი უკრაინის ნატოსკენ მისწრაფების საკითხზე; თანამშრომლობის სფეროები; რუსეთის პოზიცია უკრაინის ნატოსკენ მისწრაფების საკითხზე.

სამუშაო ენა: ინგლისური
ლექციაზე დასწრება თავისუფალია.
ლექცია გაიმართება ჰიბრიდულ ფორმატში, პლატფორმა ზუმის დახმარებით.
ზუმის შეხვედრის ბმული: https://bit.ly/3tCMlU4
სწრაფი ბმულები:

საჯარო ლექციათა ციკლი „უკრაინის საგარეო პოლიტიკა 1991 წლიდან დღემდე”

2022 წელი

ვებინარი „ფსიქოაქტიური საშუალებების მოხმარების პრევენცია“
2022-06-22 16:00
22 ივნისს, 16:00 საათზე, ილიას სახელმწიფო უნივერსიტეტში ადიქციის კვლევების სამაგისტრო პროგრამის სამუშაო ჯგუფისა და ტომაშ ზაბრანსკის სახ. ადიქტოლოგიის ინსტიტუტის ინიციატივით დაგეგმილი საზაფხულო ვებინარების სერიის ფარგლებში გაიმართება ვებინარი თემაზე: „ფსიქოაქტიური საშუალებების მოხმარების პრევენცია“.
მომხსენებელი – პროფესორი ჯანა ჯავახიშვილი, ილიას სახელმწიფო უნივერსიტეტი;
თანამონაწილეები – დავით ოთიაშვილი და ზვიად ზალიკიანი;
მოდერატორი – ირმა კირთაძე.
დრო: 22 ივნისი, 16:00 საათი
ფორმატი: ჰიბრიდული, წინასწარი რეგისტრაციის საფუძველზე
ვებინარზე დასასწრებად საჭიროა წინასწარი რეგისტრაცია. რეგისტრაციისას მითითებულ საკონტაქტო მისამართზე გამოგეგზავნებათ ღონისძიებაზე დასასწრებად საჭირო ინფორმაცია.
სარეგისტრაციო ფორმა: https://bit.ly/38hSvlj
Live – ღონისძიების ბმული: https://bit.ly/3QrZt8B
2022 წელი
